FI Euroopan unionin virallinen lehti C 143/28

ILMOITUS NESTEMÄISTEN JA KAASUMAISTEN HIILIVETYJEN ETSIMISTÄ KOSKEVASTA LUPAHAKEMUKSESTA (NS. COSTA DEL SOLE -LUPA)

ITALIAN TASAVALTA – SISILIAN ALUE

ASSESSORATO REGIONALE DELL’ENERGIA E DEI SERVIZI DI PUBBLICA UTILITÀ (ALUEELLINEN ENERGIA- JA PERUSPALVELUVIRASTO) – DIPARTIMENTO REGIONALE DELL’ENERGIA (ALUEELLINEN ENERGIAVIRASTO)

SERVIZIO — UFFICIO REGIONALE PER GLI IDROCARBURI E LA GEOTERMIA (U.R.I.G.) – (HIILIVEDYISTÄ JA GEOTERMIIKASTA VASTAAVA TOIMISTO)

2010/C 143/09

Apennine Energy s.r.l. -yritys, jonka päätoimipaikan osoite on via Alberico II 31, 00193 Roma, (verotunnus C.F./P.IVA 01348720358), Italia ja joka on rekisteröity Rooman kauppakamariin numerolla 01348720358, on 18 päivänä joulukuuta 2009 hakenut direktiivin 94/22/EY saattamista osaksi kansallista lainsäädäntöä ja täytäntöönpanoa koskevan, 3 päivänä heinäkuuta 2000 annetun Sisilian hallintoalueen lain (L.R.S.) nro 14 nojalla entiseltä teollisuusvirastolta, joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on via Ugo La Malfa 87/89, 90146 Palermo PA, ITALIA, lupaa etsiä nestemäisiä ja kaasumaisia hiilivetyjä (ns. ”Costa del Sole” -lupa) 4 152 hehtaarin (41,52 km2) alueella, joka sijaitsee Sisilian etelärannikolla Caltanissettan maakunnassa Buteran ja Gelan kuntien alueella.

Alue rajoittuu etelässä kulmapisteiden D ja E välisellä rannikon suuntaisella viivalla mereen ja muissa suunnissa vapaaseen alueeseen.

Etsimisalue rajoittuu seitsemää kulmapistettä yhdistäviin suoriin sekä rannikolla kulmapisteiden D ja E väliseen suoraan.

Kulmapisteet ovat seuraavat:

A. Savorni-rakennuksen lounaiskulma 100 metrin korkeudessa (F. 272 III NE); B. Rocca d’Adamossa 289 metrin korkeudessa sijaitseva trigonometrinen piste (F.272 III NE); C. Torre Manfriassa 75 metrin korkeudessa sijaitseva trigonometrinen piste (F.272 III NE). D. Kulmapisteet B ja C yhdistävän viivan jatkeen ja rannikkoviivan leikkauspiste (F.272 III NE); E. Kulmapisteet F ja G yhdistävän viivan jatkeen ja rannikkoviivan leikkauspiste (F.272 III NO); F. Castello di Falconarassa 18 metrin korkeudessa sijaitseva trigonometrinen piste (F. 272 III NO); G. La Tenutellan rakennusten lounaiskulma 59 metrin korkeudessa (F. 272 III NE).

Maantieteelliset koordinaatit

Kulmapiste Itäistä pituutta (M.Mario) Pohjoista leveyttä A 1° 42′ 23,39″ 37° 09′ 49,46″ B 1° 43′ 35,59″ 37° 09′ 41,35″ C 1° 41′ 11,19″ 37° 05′ 59,19″ D 1° 41′ 08,14″ 37° 05′ 53,11″ E 1° 35′ 57,97 37° 06′ 25,14″ F 1° 36′ 03,05″ 37° 06′ 29,39″ G 1° 38′ 33,56″ 37° 08′ 41,63″

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19 päivänä joulukuuta 1998 Euroopan yhteisöjen virallisessa lehdessä C 396, jolloin viitataan direktiivin 94/22/EY saattamisesta osaksi kansallista lainsäädäntöä 25 päivänä marraskuuta 1996 annettuun tasavallan presidentin asetukseen nro 625 (julkaistu 14 päivänä joulukuuta 1996 Italian tasavallan virallisessa lehdessä Gazzetta ufficiale della Repubblica Italiana nro 293). Tarkemmat myöntämisperusteet määritetään edellä mainitussa 3 päivänä heinäkuuta 2000 annetussa Sisilian hallintoalueen laissa (L.R.S.) nro 14 (julkaistu 7 päivänä heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana nro 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3 päivänä heinäkuuta 2000 annetussa Sisilian hallintoalueen laissa (L.R.S.) nro 14 ja teollisuusviraston 30 päivänä lokakuuta 2003 antaman asetuksen nro 91 ja 20 päivänä lokakuuta 2004 antaman asetuksen nro 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana nro 49, osa I ( 14 päivänä marraskuuta 2003) ja nro 46, osa I (5 päivänä marraskuuta 2004).

Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa (via Ugo La Malfa 101, 90146 Palermo PA, ITALIA).